**Kedves Diákok, Tisztelt Szülők!**

 A Szlovák Köztársaság Oktatási Minisztériuma által kiadott irányelvek alapján a nyárasdi Alapiskola igazgatósága tudatja iskolánk diákjaival és azok törvényes képviselőivel, hogy a 2020/2021-es tanévet a következő módon indítjuk el:

**Rendhagyó tanévnyitó: 2020. szeptember 2. (szerda) 9:00**

* **1. osztályosok** számára az ünnepélyes tanévnyitót az iskola udvarán tartjuk. A kisdiákokat csupán a törvényes képviselő kísérheti el. Diákjaink számára a maszk ajánlott, a törvényes képviselőnek kötelező. (Kedvezőtlen időjárás esetén a hivatalos megnyitót a kultúrházban tartjuk a higiéniai szabályok szigorú betartásával.)
* **A 2.-9. évfolyam** számára a tanévnyitó az osztályfőnök vezetésével az osztálytermekben történik törvényes képviselő jelenléte nélkül. A tanévnyitó kb. fél órát tart, a tanulók ezután hazamennek. Kérjük a diákokat, váltópapucsot hozzanak magukkal!

**Iskolalátogatás szeptember 3-tól:**

* Az iskolalátogatás minden egészséges diáknak kötelező.
* Iskolánk **szeptember 16-ig** zöld besorolás alapján működik.
* Az iskola épületébe csak az iskola diákjai és alkalmazottai léphetnek be.
* A tanévnyitóra a diákok hozzák magukkal a törvényes képviselő által kitöltött **nyomtatványokat**, amelyek a diákok egészségi állapotát igazolják. A szükséges és kitöltendő nyomtatványok letölthetőek a mellékletből (príloha 3,4) a további dokumentumokkal együtt a <https://www.minedu.sk/zakladne-skoly-a-skolske-zariadenia-skd-cvc-zus-jazykove-skoly/> oldalról, kikérhető az osztályfőnöktől vagy az iskola portáján.
* **A betegség jeleit észlelve a diákot ne küldjék közösségbe!!! Feladatait interneten keresztül kapja meg.**
* Az alsó tagozatos diákok számára a maszk viselete az osztályteremben ajánlatos, az osztálytermen kívül kötelező.
* A felső tagozatos diákok számára a maszk viselete az iskola egész terültén kötelező.
* A reggeli kézfertőtlenítés minden diák számára kötelező, lázmérés csak szúrópróba-szerűen történik.

**Ezen intézkedések szeptember 16-ig érvényesek, de a járványhelyzet súlyosbodásával szigorodhatnak és hosszabb ideig is tarthatnak.**

**Köszönjük megértésüket, és a legjobbakat remélve kívánunk mindenkinek sikeres, problémáktól mentes, vidám új tanévet!**